આજે 31મી જુલાઇ છે અને જે લોકોએ આજે પણ પોતાનો ઇનકમ ટેક્સ રિટર્ન નથી ભર્યું તેમના માટે એક ખુશખબર છે . સરકારે નાણાંકીય વર્ષ 2016 - 17માં ઇનકમ ટેક્સ રિટર્ન ભરવાની પોતાની તારીખ આગળ વધારી છે . પહેલા ઇનકમ ટેક્સ રિટર્ન 31મી જુલાઇ ભરવાની હતી પણ હવે તે ડેડલાઇન વધારીને 5 ઓગસ્ટ કરવામાં આવી છે . જેના કારણે અનેક લોકોએ હાશકારો અનુભવ્યો છે . જો કે આવું કરવા પાછળનું કારણે તે બહાર આવ્યું છે કે સરકારની ઇ - ફાઇલિંગ વેબસાઇટ ઓવરલોડ થઇ ગઇ છે . અને ટેક્સ ડિપાર્ટમેન્ટે અત્યાર સુધીમાં 2 કરોડ લોકોના ઇલક્ટ્રોનિક રિટર્ન ફાઇલ કર્યા છે . જો કે શરૂઆતમાં આઇટી વિભાગે આ તારીખ લંબાવાની ના પાડતી હતી પણ છેવટે આ તારીખ આજે લંબાવવામાં આવી છે . જેથી કરીને છેલ્લે છેલ્લી આઇટી રિટર્ન ભરનાર અનેક લોકોએ હાશકારાનો અનુભવ કર્યો છે .